b"\n_START_ARTICLE_\nRafael Griera i Plans\n_START_SECTION_\nActivitats filantr\xc3\xb2piques\n_START_PARAGRAPH_\nImpulsor i molts anys president del London Club de Barcelona, club social on tamb\xc3\xa9 s'aprenia la llengua anglesa. El 1942 va salvar un gran nombre de jueus que arribaven des de Fran\xc3\xa7a fugint de la persecuci\xc3\xb3 dels nazis. Els feia membres del club i els cercava allotjament entre els altres membres| Va poder superar les sovintejades inspeccions de la SS, l'organitzaci\xc3\xb3 de securitat nazi, que actuava amb la conniv\xc3\xa8ncia del r\xc3\xa8gim franquista, gr\xc3\xa0cies a la seva amistat amb Correa Veglison, governador civil. Acabada la guerra mundial, el President del govern de Fran\xc3\xa7a, F\xc3\xa9lix Gaillard d'Aim\xc3\xa9, antic combatent de la Resist\xc3\xa8ncia Francesa i avalador del retorn del General De Gaulle el va proposar per la Legi\xc3\xb3 d'Honor, que Rafael Griera va rebutjar per ser una condecoraci\xc3\xb3 militar. Aleshores el van distingir amb el t\xc3\xadtol de Cavaller de l'Orde de les Palmes Acad\xc3\xa8miques._NEWLINE_Promotor de l'Obra del Diccionari catal\xc3\xa0-valenci\xc3\xa0-balear, d'Alcover i Moll. Va tenir un paper decisiu perqu\xc3\xa8 la societat catalana don\xc3\xa9s suport econ\xc3\xb2mic a aquella iniciativa mallorquina, tal com ho reconeix la introducci\xc3\xb3 al primer volum de l'esmentada obra, literalment: \xc2\xabEntre els qui m\xc3\xa9s d'hora respongueren a la meva crida i es convertiren en protectors insignes de l'obra, he de citar el professor Joan Mascar\xc3\xb3, mallorqu\xc3\xad resident a Cambridge, i l'industrial Rafel Griera i Plans, de Barcelona. Els he d'anomenar amb especial gratitud perqu\xc3\xa8, a m\xc3\xa9s d'esser els primers, d'ells dos prov\xc3\xa9 indirectament tota l'organitzaci\xc3\xb3 de la propaganda intel\xc2\xb7ligent i entusiasta que es form\xc3\xa0 a Barcelona, repercut\xc3\xad a totes les regions i determin\xc3\xa0 l'aflu\xc3\xa8ncia de subscriptors que havia de fer possible la continuaci\xc3\xb3 i l'acabament de l'obra.\xc2\xbb_NEWLINE_Erudit de la llengua s\xc3\xa0nscrit i \xc3\xadntim amic d'en Joan Mascar\xc3\xb3 i Forn\xc3\xa9s, de qui en va finan\xc3\xa7ar la publicaci\xc3\xb3 d'algunes obres. L'autor mallorqu\xc3\xad li va dedicar el seu llibre Lamps of Fire."